屢遺公擇書且寄以詩皆未得報成父弟書云公擇欲過予再寄
作者：趙蕃
朝代：宋

paragraphs: 與君相從不知樂，別去懸知頓牢落。
一旬兩詩三附書，底事來音向人邈。
知君去住良關意，養節忍窮非失計。
如君豈得終布衣，會有高名耀斯世。
我居正在千山底，落葉填門吹不起。
薄醪縱有不敢醉，留待君來相料理。
惠然過我今其時，籬下菊香驚早衰。
南山石老有梅樹，要君分韻共哦詩。